MIŠLJENJE 11. Sud je obavio reviziju: (a) računovodstvene dokumentacije Zajedničkog poduzeća, koja se sastoji od financijskih izvještaja (8) i izvješća o izvršenju proračuna (9) za financijsku godinu koja je završila 31. prosinca 2017., te (b) zakonitosti i pravilnosti transakcija povezanih s tom računovodstvenom dokumentacijom, u skladu s člankom 287. Ugovora o funkcioniranju Europske unije (UFEU). Mišljenje o pouzdanosti računovodstvene dokumentacije 12. Prema mišljenju Suda računovodstvena dokumentacija Zajedničkog poduzeća za godinu koja je završila 31. prosinca 2017. u svim značajnim aspektima vjerno prikazuje financijsko stanje Zajedničkog poduzeća na dan 31. prosinca 2017. te rezultate poslovanja, novčane tokove i promjene u neto imovini za godinu završenu tim danom, u skladu s Financijskom uredbom Zajedničkog poduzeća i računovodstvenim pravilima koja je usvojio računovodstveni službenik Komisije. Ta se pravila temelje na međunarodno prihvaćenim računovodstvenim standardima za javni sektor. Mišljenje o zakonitosti i pravilnosti prihoda povezanih s računovodstvenom dokumentacijom 13. Prema mišljenju Suda prihodi povezani s računovodstvenom dokumentacijom za godinu koja je završila 31. prosinca 2017. u svim su značajnim aspektima zakoniti i pravilni. Osnova za uvjetno mišljenje o zakonitosti i pravilnosti plaćanja povezanih s računovodstvenom dokumentacijom 14. Zajedničko poduzeće ECSEL preuzelo je projekte koje su zajednička poduzeća ARTEMIS i ENIAC provodila u sklopu Sedmog okvirnog programa (FP7). Plaćanja koja je Zajedničko poduzeće ECSEL izvršilo za te projekte tijekom 2017., na temelju potvrda o prihvaćanju troškova koje su izdala nacionalna tijela za financiranje u državama sudionicama ECSEL-a, iznosila su 76,4 milijuna eura (2016.: 118 milijuna eura), odnosno 32 % (2016.: 54 %) ukupnih operativnih plaćanja Zajedničkog poduzeća 2017. godine. 15. ex post revizije plaćanja za projekte u okviru programa FP7. Strategije zajedničkih poduzeća ARTEMIS i ENIAC za ex post revizije uvelike su se oslanjale na nacionalna tijela za financiranje u pogledu revizije zahtjeva za povrat projektnih troškova Administrativni sporazumi koje su zajednička poduzeća ARTEMIS i ENIAC sklopila s nacionalnim tijelima za financiranje i dalje se primjenjuju i nakon spajanja tih poduzeća u Zajedničko poduzeće ECSEL. Na temelju tih sporazuma nacionalna tijela za financiranje u ime Zajedničkog poduzeća obavljajurevizije plaćanja za projekte u okviru programa FP7. Strategije zajedničkih poduzeća ARTEMIS i ENIAC zarevizije uvelike su se oslanjale na nacionalna tijela za financiranje u pogledu revizije zahtjeva za povrat projektnih troškova ( 10 ) 16. Zajedničko poduzeće ECSEL poduzelo je korake kako bi procijenilo provedbu ex post revizija koje su obavila nacionalna tijela za financiranje te je od tih tijela zaprimilo pisane izjave u kojima potvrđuju da se provedbom njihovih nacionalnih postupaka pruža razumno jamstvo u pogledu zakonitosti i pravilnosti transakcija. Međutim, zbog znatnih razlika u metodologijama i postupcima koje primjenjuju različita nacionalna tijela za financiranje Zajedničko poduzeće ECSEL nije u mogućnosti izračunati nijednu pouzdanu ponderiranu stopu pogreške ili stopu preostale pogreške. 17. ex post revizije djelotvorne niti pruža li se tom ključnom kontrolom dostatno jamstvo u pogledu zakonitosti i pravilnosti transakcija povezanih s projektima u okviru programa FP7 Stoga Sud ne može zaključiti jesu lirevizije djelotvorne niti pruža li se tom ključnom kontrolom dostatno jamstvo u pogledu zakonitosti i pravilnosti transakcija povezanih s projektima u okviru programa FP7 ( 11 ) 18. ex post reviziju odgovorna Zajednička služba Komisije za reviziju ex post revizije nasumičnog uzorka privremenih zahtjeva za povrat troškova, no njezini će rezultati biti prikazani tek u godišnjem izvješću o radu Zajedničkog poduzeća za 2018. Problem različitih metodologija i postupaka koje primjenjuju različita nacionalna tijela za financiranje nije relevantan za provedbu projekata u okviru programa Obzor 2020. jer je zareviziju odgovorna Zajednička služba Komisije za reviziju ( 12 ) . Zajedničko poduzeće ECSEL u suradnji sa Zajedničkom službom GU-a RTD za reviziju pokrenulo je 2017. provedbu prverevizije nasumičnog uzorka privremenih zahtjeva za povrat troškova, no njezini će rezultati biti prikazani tek u godišnjem izvješću o radu Zajedničkog poduzeća za 2018. Uvjetno mišljenje o zakonitosti i pravilnosti plaćanja povezanih s računovodstvenom dokumentacijom 19. Prema mišljenju Suda, uz iznimku mogućih učinaka pitanja opisanih u odlomcima 14. – 18., plaćanja povezana s računovodstvenom dokumentacijom za godinu koja je završila 31. prosinca 2017. u svim su značajnim aspektima zakonita i pravilna. Odgovornosti uprave i osoba zaduženih za upravljanje 20. U skladu s člancima 310. – 325. UFEU-a i Financijskom uredbom Zajedničkog poduzeća uprava je odgovorna za pripremu i prikazivanje računovodstvene dokumentacije na temelju međunarodno prihvaćenih računovodstvenih standarda za javni sektor te za zakonitost i pravilnost povezanih transakcija. Ta odgovornost uključuje oblikovanje, uspostavu i provedbu unutarnje kontrole koja je važna za pripremu i prikazivanje financijskih izvještaja u kojima nema značajnog pogrešnog prikazivanja zbog prijevare ili pogreške. Odgovornost je uprave ujedno zajamčiti da su aktivnosti, financijske transakcije i informacije prikazane u financijskim izvještajima u skladu s propisima tijela koja njima upravljaju. Uprava Zajedničkog poduzeća snosi krajnju odgovornost za zakonitost i pravilnost transakcija povezanih s računovodstvenom dokumentacijom. 21. U pripremi računovodstvene dokumentacije odgovornost je uprave procijeniti mogućnost Zajedničkog poduzeća da nastavi s trajnim poslovanjem te po potrebi objavljivati informacije o pitanjima u vezi s trajnošću poslovanja i služiti se računovodstvenim načelom trajnosti poslovanja. 22. Osobe zadužene za upravljanje odgovorne su za nadgledanje procesa financijskog izvještavanja predmetnog subjekta. Odgovornosti revizora u pogledu revizije računovodstvene dokumentacije i povezanih transakcija 23. Ciljevi su Suda dobiti razumno jamstvo o tome ima li u računovodstvenoj dokumentaciji Zajedničkog poduzeća značajnog pogrešnog prikazivanja i jesu li povezane transakcije zakonite i pravilne te, na temelju provedene revizije, podnijeti Europskom parlamentu i Vijeću ili drugim odgovarajućim tijelima zaduženima za davanje razrješnice izjavu o jamstvu u pogledu pouzdanosti računovodstvene dokumentacije te zakonitosti i pravilnosti povezanih transakcija. Razumno jamstvo visoka je razina jamstva, ali nije garancija da će se revizijom otkriti značajno pogrešno prikazivanje ili neusklađenost u svim slučajevima u kojima oni postoje. Njihov uzrok mogu biti prijevara ili pogreška te se smatraju značajnima ako bi bilo razumno očekivati da bi, pojedinačno ili skupno, mogli utjecati na ekonomske odluke koje korisnici računovodstvene dokumentacije donose na temelju njezina sadržaja. 24. Revizija uključuje postupke kojima se prikupljaju revizijski dokazi o iznosima i objavljenim informacijama u računovodstvenoj dokumentaciji te zakonitosti i pravilnosti povezanih transakcija. Odabir postupaka ovisi o prosudbi revizora, uključujući procjenu rizika od značajnog pogrešnog prikazivanja u računovodstvenoj dokumentaciji i značajne neusklađenosti povezanih transakcija s uvjetima iz pravnog okvira Europske unije do kojih je došlo zbog prijevare ili pogreške. Pri procjeni tih rizika u obzir se uzima unutarnja kontrola koja je važna za pripremu i vjerno prikazivanje računovodstvene dokumentacije te zakonitost i pravilnost povezanih transakcija kako bi se pripremili primjereni revizijski postupci u danim okolnostima, ali ne u svrhu izražavanja mišljenja o djelotvornosti unutarnje kontrole. Revizija uključuje i evaluaciju primjerenosti primijenjenih računovodstvenih politika, razumnosti računovodstvenih procjena uprave te sveukupnog prikaza računovodstvene dokumentacije. 25. Kad je riječ o prihodima, Sud provjerava sredstva koja je Komisija stavila Zajedničkom poduzeću na raspolaganje te procjenjuje postupke kojima se ono služi za ubiranje naknada i ostalih prihoda. 26. Kad je riječ o rashodima, Sud ispituje platne transakcije u trenutku nastanka, evidentiranja i prihvaćanja rashoda. Tim su ispitivanjem obuhvaćene sve kategorije plaćanja (uključujući plaćanja za kupnju imovine) u trenutku njihova izvršenja. 27. U pripremi ovog izvješća i mišljenja Sud je uzeo u obzir reviziju koju je nad računovodstvenom dokumentacijom Zajedničkog poduzeća obavio neovisni vanjski revizor u skladu s člankom 208. stavkom 4. Financijske uredbe EU-a ( 13 )